text: Død af skoldning
  05 maj 2010 kl. 06.36
  Den ene af de to polakker, der i går nat blev svært forbrændte af kogende vand, er nu afgået ved døden.
  Tirsdag nat resulterede en ulykke med en varmtvandsbeholder i svære tredjegradsforbrændinger for to polakker. De to tilskadekomne blev omkring klokken to natten til tirsdag transporteret til Rigshospitalet, hvor de blev behandlet intensivt.
  Den ene af de polske mænd afgik i nat ved døden, oplyser Sydøstjyllands Politi. Den 30-årige mand var dækket af tredjegradsforbrændinger på mellem 75-80 % af kroppen. Den anden polak er nu i behandling på Hvidovre Hospital og i bedring. Hans forbrændinger begrænser sig til benene og fødderne, og manden meldtes i går udenfor livsfare.
  Politiet undersøger stadig varmtvandsbeholderen, der var skyld i ulykken på Uhrevej i Jordrup. Det vides endnu ikke, om beholderen var læk eller defekt.
  